Προσφυγή του Paul Inge Hansen στις 5 Δεκεμβρίου 1996 εναντίον της Αρχής Εποπτείας της ΕΖΕΣ (Υπόθεση Ε-7/96) (97/C 45/05)

Στις 5 Δεκεμβρίου 1996, ο Paul Inge Hansen, εκπροσωπούμενος από τον δικηγόρο Jan E. Strand, Olav Trygvasonsgt. 40, Ν-7011 Trondheim, Norway, άσκησε προσφυγή ενώπιον του Δικαστηρίου της ΕΖΕΣ εναντίον της Αρχής Εποπτείας της ΕΖΕΣ.

Τα αιτήματα του προσφεύγοντος είναι τα ακόλουθα:

«1. Η Αρχή Εποπτείας της ΕΖΕΣ πρέπει να λάβει την ακόλουθη απόφαση:

Ι.

α) Ο οργανισμός απασχόλησης εργατικού δυναμικού στη Νορβηγία λειτουργεί κατά τρόπο που παραβιάζει τη συμφωνία για τον ΕΟΧ.

β) Να υποχρεωθεί η νορβηγική κυβέρνηση να επιτρέψει στους άνεργους που παρουσιάζουν σωματική αναπηρία ή αδυναμία άσκησης κάποιου επαγγέλματος να αναζητούν απασχόληση - εάν το επιθυμούν - στην αγορά εργασίας υπό τους ίδιους όρους όπως οι άνεργοι χωρίς σωματική αναπηρία.

γ) Να δοθεί εντολή στη νορβηγική κυβέρνηση να περιορίσει το μονοπώλιο του οργανισμού απασχόλησης εργατικού δυναμικού.

δ) Να δοθεί εντολή στη νορβηγική κυβέρνηση να επιτρέψει στο ίδρυμα Rebecca να συμμετέχει σε προγράμματα της Ευρωπαϊκής Ένωσης για άτομα που παρουσιάζουν σωματική αναπηρία ή αδυναμία άσκησης κάποιου επαγγέλματος.

ε) Να υποχρεωθεί η νορβηγική κυβέρνηση να επιτρέψει στο ίδρυμα Rebecca:

1. να ασκεί επιχειρηματική δραστηριότητα 7

2. να προσλάβει προσωπικό,

στη Νορβηγία που υπάγεται ή θα μπορούσε να υπαχθεί στις διατάξεις του νόμου περί κοινωνικής ασφάλισης λόγω:

i) 3 - ασθένειας

ii) 5 - αποκατάστασης

iii) 8 - αναπηρίας

iv) 11 - εργατικού ατυχήματος

ή που παρουσιάζει κάποια σωματική αναπηρία ή αδυναμία άσκησης κάποιου επαγγέλματος.

στ) Να υποχρεωθεί η νορβηγική κυβέρνηση να διασφαλίσει ότι το ίδρυμα Rebecca θα ασκεί τις δραστηριότητές του υπό τους ίδιους όρους και με τα ίδια μέσα όπως η νορβηγική κυβέρνηση.

ζ) Να υποχρεωθεί η νορβηγική κυβέρνηση να ενεργήσει για να γίνουν οι απαραίτητες μεταρρυθμίσεις στη νορβηγική νομοθεσία ώστε να είναι σύμφωνη προς τις διατάξεις της συμφωνίας για τον ΕΟΧ.

ΙΙ.

Προκειμένου να ικανοποιηθούν να αιτήματα του τμήματος Ι, πρέπει να υποχρεωθεί η νορβηγική κυβέρνηση να λάβει τα ακόλουθα μέτρα:

α) Ο οργανισμός απασχόλησης εργατικού δυναμικού της Νορβηγίας πρέπει να είναι ανοικτός για τα μέλη του ιδρύματος Rebecca, που περιλαμβάνει:

1. το 13 % τουλάχιστον των 100 000 ατόμων περίπου με σωματική αναπηρία στη Νορβηγία, δηλαδή 13 000 άτομα 7

2. το 12 % τουλάχιστον των 100 000 ατόμων περίπου με σωματική αναπηρία ή αδυναμία άσκησης κάποιου επαγγέλματος στη Νορβηγία, δηλαδή 12 000 άτομα.

β) Πρέπει να υποχρεωθεί η νορβηγική κυβέρνηση να διαθέσει επαρκείς πόρους στο ίδρυμα Rebecca, με ανώτατο όριο τα 25 000 000 νορβηγικές κορόνες, για να είναι σε θέση να λειτουργεί.

γ) Πρέπει να δοθεί εντολή στη νορβηγική κυβέρνηση να καταβάλει αποζημίωση στο ίδρυμα Rebecca ή/και στον Paul Inge Hansen, με ανώτατο όριο τα 4 000 000 νορβηγικές κορόνες, για την κάλυψη των ζημιών μέχρι να εκδοθεί απόφαση.

δ) Πρέπει να δοθεί εντολή στη νορβηγική κυβέρνηση να καλύψει τα έξοδα της προσφυγής κατά της Αρχής Εποπτείας της ΕΖΕΣ, με ανώτατο όριο τις 250 000 νορβηγικές κορόνες.

2. Η Αρχή Εποπτείας της ΕΖΕΣ πρέπει να καταβάλει 300 000 νορβηγικές κορόνες ως αποζημίωση στο ίδρυμα ή/και στον Paul Inge Hansen.

3. Η Αρχή Εποπτείας της ΕΖΕΣ πρέπει να καλύψει τα δικαστικά έξοδα του προσφεύγοντος.»

Επικουρικά ο προσφεύγων προβάλει τα ακόλουθα αιτήματα:

«1. Η Αρχή Εποπτείας της ΕΖΕΣ υποχρεούται να λάβει την ακόλουθη απόφαση:

α) όπως στο κύριο αίτημα 7

β) όπως στο κύριο αίτημα 7

γ) να δοθεί εντολή στη νορβηγική κυβέρνηση να σταματήσει το μονοπώλιο του οργανισμού απασχόλησης εργατικού δυναμικού της Νορβηγίας 7

δ) όπως στο κύριο αίτημα 7

ε) να δοθεί εντολή στη νορβηγική κυβέρνηση να καταβάλει αποζημίωση στο ίδρυμα Rebecca ή/και στον Paul Inge Hansen ύψους 29 250 000 νορβηγικών κορονών 7

στ) όπως στο κύριο αίτημα, σημείο Ι στοιχείο ζ).

2. Η Αρχή Εποπτείας της ΕΖΕΣ πρέπει να καταβάλει αποζημίωση ύψους 300 000 νορβηγικών κορόνων στο ίδρυμα Rebecca ή/και στον Paul Inge Hansen.

3. Η Αρχή Εποπτείας της ΕΖΕΣ πρέπει να καλύψει τα δικαστικά έξοδα του προσφεύγοντος.»

Άλλα επικουρικά αιτήματα:

«1. Πρέπει να καταδικαστεί η νορβηγική κυβέρνηση σύμφωνα με τις παραγράφους Ι και ΙΙ του κύριου αιτήματος.

2. Η Αρχή Εποπτείας της ΕΖΕΣ πρέπει να καταβάλει αποζημίωση ύψους 300 000 νορβηγικών κορονών στο ίδρυμα Rebecca ή/και στον Paul Inge Hansen.

3. Η νορβηγική κυβέρνηση και η Αρχή Εποπτείας της ΕΖΕΣ πρέπει να καλύψουν από κοινού τα δικαστικά έξοδα.»

Αιτιολόγηση και κύρια επιχειρήματα για την υποστήριξη της προσφυγής:

- Την 1η Ιανουαρίου 1996, ο κ. Paul Inge Hansen, ως ιδρυτής του Rebecca, νορβηγικού ιδρύματος για την ενίσχυση των ατόμων με ειδικές ανάγκες, ειδικά όσον αφορά την εξεύρεση εργασίας, προσέφυγε στην Αρχή Εποπτείας της ΕΖΕΣ ισχυριζόμενος ότι οι νορβηγικές αρχές παρέβησαν τα άρθρα 53, 54, 58 και 59 της συμφωνίας για τον ΕΟΧ εξαιτίας της άρνησης ενός κρατικού μονοπωλίου να του χορηγήσει άδεια για την άσκηση επιχειρηματικής δραστηριότητας.

- Ο προσφεύγων αναφέρεται στο άρθρο 37 παράγραφος 3 της συμφωνίας μεταξύ των κρατών της ΕΖΕΣ για την ίδρυση μιας Αρχής Εποπτείας και ενός Δικαστηρίου, η οποία υπεργράφη στις 17 Μαΐου 1993. Ο προσφεύγων ισχυρίζεται επίσης ότι η Αρχή Εποπτείας δεν ενήργησε ώστε να ακυρωθεί η απόφαση απόρριψης της αίτησης χορήγησης άδειας για την άσκηση επιχειρηματικής δραστηριότητας.

- Στις 8 Αυγούστου 1996, ο κ. Hansen ζήτησε από την Αρχή Εποπτείας της ΕΖΕΣ να ενεργήσει σύμφωνα με το άρθρο 37 παράγραφος 2 της συμφωνίας μεταξύ των κρατών ΕΖΕΣ για την ίδρυση μιας αρχής εποπτείας και ενός Δικαστηρίου.